હાથ એના કોટના ગજવામાં જાય. ડાયરી નીકળે તારીખ નાખીને ફરિયાદ નોંધે અને એ જ દિવસે ઊઘડતી કચેરીએ એની ફરિયાદનો નિવેડો આવી જાય… બીજા વિશ્વયુદ્ધ પછીનો ૧૯૪૫નો એ સમય. દેશમાં ખાંડ, કેરોસીન અને તેલની કારમી અછત…! આમ તો આખા શહેરમાં ક્યાંય ચા નહીં પણ પોસ્ટ ઓફિસને ‘ટી ક્લબ’ માટે ખાંડનું કાર્ડ ખરું- પોસ્ટ ઓફિસના કોઇ લાલચૂડા કર્મચારીએ રેશનિંગની સસ્તી આવેલી ખાંડ કાળાબજારમાં વેચી. વાત તરત રાજના દીવાન લલ્લુભાઇ પાસે પહોંચી. લલ્લુભાઇએ પોસ્ટ ઓફિસનું કાર્ડ તરત ‘નોટ પેઇડ’ કરી નાખ્યું…!